Okresná prokuratúra Partizánske 
Februárová 157, 958 01 Partizánske 	

Sp. zn. : Pv 325/12/3305	Partizánske, 31.12.2013
EEČ : 2-25-29-2013

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Partizánske
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Partizánske zo dňa 4.12.2012, spisová značka Pv 325/12/3305, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 10. 7. 2012 o 01.20 h v obci XXXXX, na ul. ČSA oproti cintorínu bol kontrolovaný hliadkou OO PZ Partizánske, kde pri požiadaní o doklad totožnosti mu z ruksaku vypadol igelitový sáček s obsahom neznámej sušenej rastliny, ktorý dobrovoľne vydal polícii, pričom zo záverov znaleckého posudku Kriminalistického a expertízneho ústavu PZ vyplýva, že sa jednalo o 0,41 g psychotropnej látky Tetrahydrokanabinolu (THC), účinnej látky konope v množstve väčšom ako 10 mg, čo predstavuje minimálne jednu obvykle jednorázovú dávku drogy, pričom rastliny rodu Cannabis sú zaradené do I. skupiny omamných látok a THC ako hlavná aktívna zložka konopy je zaradený do I. skupiny psychotropných látok podľa zákona č. 139/98 Z.z. o omamných látkach, psychotropných látkach a prípravkoch v znení neskorších predpisov.
Uznesením prokurátora Okresnej prokuratúry Partizánske zo dňa 4.12.2012, spisová značka Pv 325/12/3305, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením sp. zn. Pv 325/12-3305 zo dňa 04. 12. 2012 som podmienečne zastavil trestné stíhanie proti obvinenému XXXXX za prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona, ktorého sa dopustil tak, že dňa 10. 07. 2012 o 01.20 h v obci XXXXX, na ul. ČSA oproti cintorínu bol kontrolovaný hliadkou OO PZ Partizánske, kde pri požiadaní o doklad totožnosti mu z ruksaku vypadol igelitový sáček s obsahom neznámej sušenej rastilny, ktorý dobrovoľne vydal polícii, pričom zo záverov znaleckého posudku Kriminalistického a expertízneho ústavu PZ vyplýva, že sa jednalo o 0,41 g psychotropnej látky Tetrahydrokanabinolu (THC), účinnej látky konope v množstve väčšom ako 10 mg, čo predstavuje minimálne jednu obvykle jednorázovú dávku dorgy, pričom rastilny rodu Cannabis sú zaradené do I. skupiny omamných látok a THC ako hlavná aktívna zložka konopy je zaradený do I. skupiny psychotropných látok podľa zákona č. 139/98 Z.z. o omamných látkach, psychotropných látkach a prípravkoch v znení neskorších predpisov.

	Obvinenému som uvedeným uznesením zároveň určil skúšobnú dobu v trvaní 12 mesiacov.

	Uznesenie o podmienečnom zastavení trestného stíhania nadobudlo právoplatnosť 11. 12. 2012 a skúšobná doba teda uplynula 11. 12. 2013.

	Podľa § 217 ods 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračovuje. O osvedčení alebo o pokračovaní v trestnom stíhaní vydá uznesenie.

	Po uplynutí skúšobnej doby bolo zistené, že obvinený sa v skúšobnej dobe nedopustil priestupku, ani trestného činu a v súčasnosti nie je trestne stíhaný. Z miesta bydliska je hodnotený kladne. 

	Z uvedených skutočností je zrejmé, že obvinený XXXXX v priebehu skúšobnej doby viedol riadny život, preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Bobok
prokurátor